Programul secret al Belarusului de subminare a Europei. Cum se răzbună Lukașenko pe UE pentru impunerea sancțiunilor
Programul de război hibrid menit să tulbure apele în țările din Uniunea Europeană a început în primăvara anului 2021, atunci când Belarusul a fost lovit de sancțiunile occidentale adoptate ca răspuns la tacticile de reprimare a opoziției și de fraudă electorală cu care dictatorul Aleksandr Lukașenko a câștigat al șaselea său mandat de președinte, scrie Politico. Documente și înregistrări recent dezvăluite arată eforturile regimului de la Minsk de a transforma valul de imigranți care s-a abătut asupra Europei într-o armă ce funcționează și în prezent, când autocratul de 70 de ani se pregătește să câștige din nou alegerile prezidențiale pe 26 ianuarie.